b"\n_START_ARTICLE_\nNestl\xc3\xa9\n_START_SECTION_\nMarques principals\n_START_PARAGRAPH_\nLes marques estan classificades per mercats i ordenades pels beneficis que proporcionen (majors com m\xc3\xa9s amunt).\n_START_SECTION_\nPublicitat de llet en pols\n_START_PARAGRAPH_\nA partir de finals dels 70, Nestl\xc3\xa9 va comen\xc3\xa7ar a rebre cr\xc3\xadtiques d'arreu del m\xc3\xb3n per les seves pol\xc3\xadtiques comercials sobre la llet en pols, especialment les realitzades en els pa\xc3\xafsos en desenvolupament. El clamor popular va arribar al seu punt m\xc3\xa0xim amb el boicot a Nestl\xc3\xa9 de 1977 que (encara que susp\xc3\xa8s per diversos anys a mitjans dels anys 1980) segueix en vigor avui en dia. De resultes d'aix\xc3\xb2 Nestl\xc3\xa9 \xc3\xa9s considerada l'empresa m\xc3\xa9s boicotejada del m\xc3\xb3n._NEWLINE_Nestl\xc3\xa9 ha publicitat i continua publicitant la llet en pols com si fos un substitut segur (o fins i tot una alternativa preferible) a la llet materna.\n_START_SECTION_\nReclamacions a l'estat d'Etiopia\n_START_PARAGRAPH_\nEl desembre de 2002, l'ONG Oxfam va fer p\xc3\xbablic que Nestl\xc3\xa9 reclamava 6 milions de d\xc3\xb2lars a Eti\xc3\xb2pia en compensaci\xc3\xb3 per la nacionalitzaci\xc3\xb3 de l'empresa Elices (Ethiopia livestock Development) pel govern marxista de Mengistu el 1975. Nestl\xc3\xa9 no accepta en un principi l'oferta del govern d'1 mili\xc3\xb3 i mig de d\xc3\xb2lars. Sota una gran pressi\xc3\xb3 p\xc3\xbablica, Nestl\xc3\xa9 va signar finalment l'acord pel qual acceptava 1,5 milions de d\xc3\xb2lars i declarava emprar aquests diners en projectes de lluita contra la fam a la regi\xc3\xb3, en col\xc2\xb7laboraci\xc3\xb3 amb la Creu Roja Internacional.\n_START_SECTION_\nNestl\xc3\xa9 Purina a Vene\xc3\xa7uela\n_START_PARAGRAPH_\nA principis de 2005, Nestl\xc3\xa9 Purina va vendre a Vene\xc3\xa7uela milers de tones de pinsos contaminats per animals. La contaminaci\xc3\xb3 va afectar a marques com Dog Chow, Cat Chow, Puppy Chow, Fiel, Friskies, Gatsy, K-Nina, Nutriperro, Perrarina and Pajarina._NEWLINE_Es va al\xc2\xb7legar que la contaminaci\xc3\xb3 va ser causada per un prove\xc3\xafdor que emmagatzemava el blat de moro utilitzat en la producci\xc3\xb3 dels pinsos incorrectament, circumst\xc3\xa0ncia que va conduir a una proliferaci\xc3\xb3 d'un fong amb una gran quantitat d'aflatoxina causant de greus problemes hep\xc3\xa0tics en els animals que van menjar l'aliment. El 3 de mar\xc3\xa7 de 2005, l'Assemblea Nacional (legislatura federal de Vene\xc3\xa7uela) va dictaminar que l'empresa Nestl\xc3\xa9 Purina era responsable de les normes de qualitat i que calia pagar una indemnitzaci\xc3\xb3 als propietaris dels animals afectats.\n_START_SECTION_\n\xc3\x9as de la llengua catalana\n_START_PARAGRAPH_\nA final del 2004 la Plataforma per la Llengua va anunciar que arran d'un estudi realitzat sobre l'etiquetatge en grans marques d'alimentaci\xc3\xb3 i de diverses queixes rebudes, s'havia reunit amb diversos responsables de l'empresa els quals els van comunicar que despr\xc3\xa9s d'haver estudiat la q\xc3\xbcesti\xc3\xb3 havien decidit de no incloure el catal\xc3\xa0 entre les lleng\xc3\xbces que figuren en les seves etiquetes. La Plataforma va denunciar que Nestl\xc3\xa9 s\xc3\xad que etiquetava els seus productes en altres lleng\xc3\xbces molt menys parlades que el catal\xc3\xa0 i que tamb\xc3\xa9 utilitza totes les lleng\xc3\xbces oficials en altres territoris com ara Su\xc3\xafssa._NEWLINE_Aix\xc3\xad mateix la Plataforma per la Llengua tamb\xc3\xa9 va denunciar que la multinacional no emprava el catal\xc3\xa0 en el seu lloc web oficial. Malgrat les pressions, Nestl\xc3\xa9 no va incorporar el catal\xc3\xa0 a la seva web de manera definitiva fins a finals del 2008."